Dubkai

Dubkai (, ver. Tupka) – Rusijos pusiau eksklavas, kurį sausumoje supa Estijos teritorija. Dubkų kaimas priklauso Pskovo srities Pečiorų rajonui, iš Rusijos pasiekiamas Pskovo ežeru.

Dubkai įsikūrę pusiasalyje, ežero vakarinėje pakrantėje, istorinėje Setumos srityje. Priklauso Kuljės valsčiui su kaimo gyvenvietės statusu. Rajono centras Pečiorai yra už 22 km į pietus, valsčiaus administracinis centras Kiršinas nutolęs apie 5 km į rytus. Dubkai užima 1 km². 2000 m. kaime gyveno 6 žmonės, 2010 m. gyventojų neliko.

 Istorija 

Iki 1920 m. Dubkai buvo Pskovo gubernijos dalis. Nuo 1920 iki 1940 m. priklausė Estijos Petseri valsčiui, tačiau po Estijos okupacijos 1944 m. atiteko sovietinei Rusijai. 2005 m. gegužės 18 d. Estijos ir Rusijos vyriausybių atstovai susitiko Maskvoje pasirašyti oficialią sutartį, apibrėžiančią dviejų šalių valstybines sienas, tačiau tai nepakeitė Dubkų situacijos.Hidden Europe.  July 2005, #3.    

 Šaltiniai 

 Nuorodos 
 Dubkai nuotraukose, 2003 m.

Kategorija:Pskovo srities gyvenvietės
Kategorija:Rusijos eksklavai